ധോണിയുടെ പ്രതികാരം ഹിറ്റ്മാന് vs ക്യാപ്റ്റന് കൂള്, ഐപിഎല് രണ്ടാം പാദത്തിന് ഇന്ന് ആവേശത്തുടക്കം ദുബായ്: ഇന്ത്യന് പ്രീമിയര് ലീഗ് രണ്ടാം പാദ മത്സരങ്ങള് ഇന്ന് ആരംഭിക്കും. ഐപിഎല്ലിലെ എല്ക്ലാസിക്കോ പോരാട്ടം എന്ന് വിശേഷിപ്പിക്കുന്ന നിലവിലെ ചാമ്ബ്യന്മാരായ മുംബൈ ഇന്ത്യന്സും, ചെന്നൈ സൂപ്പര് കിങ്സും തമ്മിലാണ് ആദ്യ പോരാട്ടം. ദുബായ് ഇന്റര്നാഷണല് സ്റ്റേഡിയത്തില് രാത്രി 7 മുതലാണ് മത്സരം. കോവിഡിന്റെ പശ്ചാത്തലത്തില് നിര്ത്തിവെച്ച ടൂര്ണമെന്റിലെ അവശേഷിക്കുന്ന മത്സരങ്ങളാണ് നീണ്ട ഇടവേളക്ക് ശേഷം പുനരാരംഭിക്കുന്നത്. ധോണിക്കും സംഘത്തിനും ഇന്ന് നടക്കുന്നത് അഭിമാനപ്പോരാട്ടമാണ്.അതിനൊരു കരണമുണ്ട്. മെയ് 1 ന് നടന്ന ആദ്യ പാദത്തില് ജയത്തിനരികെ നിന്ന ചെന്നൈയെ മുംബൈ പിള്ളേര് തോല്വിയിലേക്ക് തള്ളിയിടുകയായിരുന്നു. ടോസ് നഷ്ടപ്പെട്ട് ആദ്യം ബാറ്റ് ചെയ്ത ചെന്നൈ നിശ്ചിത ഓവറില് 4 വിക്കറ്റ് നഷ്ടത്തില് 218 റണ്സാണ് അടിച്ചുകൂട്ടിയത്. 219 റണ്സ് വിജയലക്ഷ്യവുമായിറങ്ങിയ മുംബൈ ഇന്നിങ്സിലെ അവസാന പന്തില് 4 വിക്കറ്റുകള് ശേഷിക്കെ വിജയം കൈപ്പിടിയിലൊതുക്കുകയായിരുന്നു. ഈ സീസണില് മുംബൈയും, ചെന്നൈയും ഇത് രണ്ടാം തവണയാണ് ഏറ്റുമുട്ടാനൊരുങ്ങുന്നത്. അതുകൊണ്ടുതന്നെ മത്സരം പൊടിപാറുമെന്ന കാര്യത്തില് സംശയമില്ല.